el el el el el id el el el el el el el el el el en el el el el el el el el el en en el el el el el el el el el el el el el en el el en el el en el el en el el el
Τροπολογία για τη συνταξιοδότηση των αγροτών στα 62 χρόνια, με 40 χρόνια ασφάλισης - Εφημερίδα Πολιτικά
Συντάκτης: Βαρβαρα Γκιγκιλινη Μοιραστείτε το:
Από τον Παύλο Βογιατζή  και άλλους βουλευτές της ΝΔ
Συνάντηση με τον Υπουργό Εργασίας, Ιωάννη Βρούτση, είχαν οι Βουλευτές της Ν.Δ. Παύλος Βογιατζής, Ιορδάνης Τζαμτζής και Τιμολέων Κοψαχείλης σχετικά με τις προτάσεις, τις οποίες κατέθεσαν στον Υπουργό για την Τροπολογία που έχει ήδη κατατεθεί και αφορά στη συνταξιοδότηση των αγροτών στα 62 τους χρόνια με 40 χρόνια ασφάλισης στον ΟΓΑ ή με διαδοχική ασφάλιση και σε άλλα ταμεία.
Οι Βουλευτές της Ν.Δ. τόνισαν στον Υπουργό, ότι θα πρέπει να διευκρινιστεί επαρκώς η δυνατότητα συνταξιοδότησης των αγροτών με διαδοχική ασφάλιση συνολικά 40 ετών, με τελευταίο φορέα τον ΟΓΑ και τουλάχιστον 15 χρόνια ασφάλισης στον ΟΓΑ.
Ταυτόχρονα επεσήμαναν ότι πρέπει να υπάρξουν μεταβατικές διατάξεις και εφόσον έχουν πληρώσει οι αγρότες από το 1988 τις ασφαλιστικές τους εισφορές, να μπορούν να βγουν στη σύνταξη με 35 χρόνια ασφάλισης.
Ακόμη, πρότειναν να υπάρξει δυνατότητα εξαγοράς πλασματικών ετών, στρατού και σπουδών και για τους αγρότες.
Οι Βουλευτές της Ν.Δ. τόνισαν ότι η σχετική Τροπολογία δικαιώνει τους αγρότες, τους κτηνοτρόφους και τους αλιείς μας, επιφέροντας σημαντικές αλλαγές στον τρόπο συνταξιοδότησής τους.
Υπενθυμίζεται ότι σχετική Ερώτηση για τη συνταξιοδότηση των αγροτών είχαν συνυπογράψει και καταθέσει συνολικά 31 Βουλευτές, μεταξύ των οποίων και ο Παύλος Βογιατζής, στις 8 Ιουλίου 2014, ενώ αντίστοιχη Τροπολογία είχε κατατεθεί και τον περασμένο Απρίλιο.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Επιτέλους λύση στην άγονη γραμμή
«Όχι στον υποβιβασμό των σχολείων της λεσβιακής  υπαίθρου»
Βαρβαρα Γκιγκιλινη Όλες οι δημοσιεύσεις
Ολοκλήρωσε τις σπουδές δημοσιογραφίας και σκηνοθεσίας ειδήσεων στο Εργαστήρι Δημοσιογραφίας ενώ παράλληλα σπούδασε τουριστικές επιχειρήσεις στη Γερμανία. Ασχολείται με παραγωγή ντοκιμαντέρ που αφορούν στο νησί της Λέσβου και από το 2010 δραστηριοποιείται στις εκδόσεις "Ταρταρούγα" .